pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงอุตสาหกรรม ติดอาวุธผู้ประกอบการสู้วิกฤตโควิด-19 [กระทรวงอุตสาหกรรม]
วันอังคารที่ 14 เมษายน 2563
กระทรวงอุตสาหกรรม ติดอาวุธผู้ประกอบการสู้วิกฤตโควิด-19 [กระทรวงอุตสาหกรรม]
กระทรวงอุตสาหกรรม ติดอาวุธผู้ประกอบการสู้วิกฤตโควิด-19
กระทรวงอุตสาหกรรม (13 เมษายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า กระทรวงอุตสาหกรรมได้จับมือกับผู้ให้บริการแพลทฟอร์มออนไลน์ของไทย ทั้งที่เป็น E-Commerce และ ระบบบริหารงานธุรกิจ ผ่าน Cloud Computing เพื่อช่วยเหลือและติดอาวุธให้แก่ผู้ประกอบการ SMEs และกลุ่มวิสาหกิจชุมชน ที่ประสบปัญหาด้านการตลาด การบัญชี และบริหารต้นทุน ผ่านแพลทฟอร์มออนไลน์ OTOPTHAI.SHOP และ ACCCLOUD โดยที่ OTOPTHAI.SHOP (www.otopthai.shop) จะช่วยสนับสนุนกลุ่มวิสาหกิจชุมชนที่ได้มาตรฐานผลิตภัณฑ์ชุมชน (มผช.) จํานวนกว่า 20,000 รายทั่วประเทศ เพื่อให้สามารถผลักดันสินค้าและบริการเข้าสู่ตลาด E-Commerce และในส่วนของผู้ประกอบการ SMEs ซึ่งประสบปัญหาการบริหารจัดการธุรกิจ ACCCLOUD (www.digitalforsme.com) จะสามารถช่วยเหลือได้ด้วยเครื่องมือ ERP ผ่าน Cloud Computing ที่จะช่วยบริหารจัดการเกี่ยวกับระบบบัญชี ระบบต้นทุนขาย และสินค้าคงคลังของธุรกิจ โดยทั้ง 2 บริการที่เตรียมไว้นี้ จะไม่มีค่าใช้จ่ายแรกเข้า และมีค่าใช้จ่ายในการใช้บริการที่ต่ํากว่าราคาในท้องตลาด ปลัดกระทรวงอุตสาหกรรม กล่าวทิ้งท้ายว่า “ความร่วมมือระหว่างกระทรวงอุตสาหกรรม และผู้ให้บริการแพลทฟอร์มออนไลน์ดังกล่าว จะเป็นการช่วยกันเติมเต็มเครื่องมือดิจิทัลที่จะช่วยในการดําเนินธุรกิจ โดยเฉพาะอย่างยิ่งในช่วงสถานการณ์แพร่ระบาดของ COVID-19 เพื่อจะสามารถช่วยเหลือผู้ประกอบการ SME และกลุ่มวิสาหกิจชุมชน ที่ได้รับผลกระทบโดยตรงให้สามารถดําเนินธุรกิจ และสามารถค้าขายต่อไปได้ นอกจากนี้ กระทรวงอุตสาหกรรม กําลังจัดเตรียมมาตรการ บริการ และความช่วยเหลือผู้ประกอบการในด้านต่าง ๆ อย่างเร่งด่วน ซึ่งจะทยอยออกมาเป็นระยะโดยผู้ประกอบการสามารถติดตามข่าวสารได้ที่ Website หรือ สื่อ Social Media ของ กระทรวงอุตสาหกรรม”
รัฐบาลไทย-ข่าวทำเนียบรัฐบาล-กพร. ยืนยันการทำเหมืองไม่มีส่วนทำให้เกิดดินถล่มในพื้นที่น้ำท่วมผู้ประกอบการในพื้นที่ร่วมกันให้ความช่วยเหลือประชาชน
วันอังคารที่ 7 กุมภาพันธ์ 2560
กพร. ยืนยันการทําเหมืองไม่มีส่วนทําให้เกิดดินถล่มในพื้นที่น้ําท่วมผู้ประกอบการในพื้นที่ร่วมกันให้ความช่วยเหลือประชาชน
กรมอุตสาหกรรมพื้นฐานและการเหมืองแร่ ยืนยันการทําเหมืองไม่มีส่วนทําให้เกิดดินถล่มในพื้นที่น้ําท่วมผู้ประกอบการในพื้นที่ร่วมกันให้ความช่วยเหลือประชาชน
รัฐบาลไทย-ข่าวทำเนียบรัฐบาล-Powerpoint บรรยายพิเศษ ดร.ชัยพฤษ์ เสรีรักษ์ ปลัดกระทรวงศึกษาธิการ ในโครงการพัฒนาผู้บริหารสำนักงานศึกษาธิการภาค และสำนักงานศึกษาธิการจังหวัด
วันจันทร์ที่ 19 มิถุนายน 2560
Powerpoint บรรยายพิเศษ ดร.ชัยพฤษ์ เสรีรักษ์ ปลัดกระทรวงศึกษาธิการ ในโครงการพัฒนาผู้บริหารสํานักงานศึกษาธิการภาค และสํานักงานศึกษาธิการจังหวัด
Download Powerpoint บรรยายพิเศษ ดร.ชัยพฤกษ์  เสรีรักษ์  ปลัดกระทรวงศึกษาธิการ  ในโครงการพัฒนาผู้บริหารสํานักงานศึกษาธิการภาค และสํานักงานศึกษาธิการจังหวัด วันที่ 16 มิถุนายน 2560
Downloadคลิกที่นี่
รัฐบาลไทย-ข่าวทำเนียบรัฐบาล-ปลัดอุตฯเตรียมประกาศเขตประกอบการอุตสาหกรรมไทยอีสเทิร์น หวังเชื่อมนักลงทุนต่างชาติ ลงทุนอีอีซีเพิ่ม
วันอังคารที่ 12 ธันวาคม 2560
ปลัดอุตฯเตรียมประกาศเขตประกอบการอุตสาหกรรมไทยอีสเทิร์น หวังเชื่อมนักลงทุนต่างชาติ ลงทุนอีอีซีเพิ่ม
นายพสุ โลหารชุน ปลัดกระทรวงอุตสาหกรรม ลงพื้นที่เยี่ยมชมโรงงานของกลุ่มบริษัท ไทยอีสเทิร์น จังหวัดชลบุรี ซึ่งเป็นโรงงานเกษตรแปรรูปปาล์มน้ํามัน และยางอุตสาหกรรมต่อเนื่องตลอดห่วงโซ่การผลิต
นายพสุ กล่าวว่า ตามที่รัฐบาลได้มีนโยบาย ให้การสนับสนุนการรวมกลุ่มอุตสาหกรรมเป้าหมาย 10 อุตสาหกรรม ซึ่งกลุ่มบริษัท ไทยอีสเทิร์นถือเป็นหนึ่งในอุตสาหกรรมเป้าหมาย อีกทั้งตั้งอยู่ในพื้นที่ระเบียงเศรษฐกิจภาคตะวันออก จึงสามารถขอใช้สิทธิส่งเสริมการลงทุนจากคณะกรรมการ ระเบียงเศรษฐกิจภาคตะวันออก หรือบอร์ดEEC ได้ ซึ่งขณะนี้มีนักลงทุนต่างชาติให้ความสนใจมาเช่าพื้นที่ของไทยอีสเทิร์นในการประกอบธุรกิจจํานวนมาก คาดว่าจะมีเม็ดเงินจากการลงทุนครั้งนี้ประมาณ 20,000 ล้านบาท
โดยกระทรวงอุตสาหกรรมได้เตรียมประกาศให้กลุ่มบริษัทไทยอีสเทิร์น เป็นเขตประกอบการอุตสาหกรรมแห่งที่ 26 ภายในปี 2561 หลังจากผ่านการพิจารณาจากสํานักงานนโยบายและแผนทรัพยากรธรรมชาติและสิ่งแวดล้อม หรือ สผ. แล้ว พร้อมทั้งได้ขอความร่วมมือให้กลุ่มบริษัท ไทยอีสเทิร์นเป็นพี่เลี้ยงในการช่วยเหลือชุมชน ด้วยการให้ความรู้แก่รัฐวิสาหกิจชุมชน เพื่อเป็นการตอบแทนสังคม และยังสอดคล้องกับนโยบายของรัฐบาล ที่จะกระจายความรู้ พัฒนาผู้ประกอบการขนาดเล็ก ให้มีความสามารถมากขึ้น
นายพสุ กล่าวเพิ่มเติมว่า กลุ่มบริษัทไทยอีสเทิร์น ถือเป็นอุตสาหกรรมต้นแบบ ศูนย์เรียนรู้ ในการเป็น smart famer และการใช้พลังงานสีเขียว ลดต้นทุนการผลิต. เป็นมิตรสิ่งแวดล้อม การใช้พลังงานจากพืชพลังงาน นําน้ําเสียจากการผลิต มาบําบัดให้เป็นน้ําดีที่สามารถอุปโภคได้ ก่อนไปรดต้นปาล์มภายในพื้นที่โรงงาน
ทั้งนี้ ผู้ประกอบการที่สนใจ ให้กระทรวงอุตสาหกรรม สนับสนุนตั้งเขตประกอบการ หรือชุมชนอุตสาหกรรม สามารถติดต่อสอบถามรายละเอียดได้ที่ กรมโรงงานอุตสาหกรรม หรือสํานักงานอุตสาหกรรมจังหวัดทั่วประเทศ
--------------------------------------
11 ธันวาคม 2560
รัฐบาลไทย-ข่าวทำเนียบรัฐบาล-“กฤษฎา” หารือทูตสวีเดนยันไทยมุ่งมั่นฟื้นทรัพยากรประมง
วันพฤหัสบดีที่ 15 กุมภาพันธ์ 2561
“กฤษฎา” หารือทูตสวีเดนยันไทยมุ่งมั่นฟื้นทรัพยากรประมง
“กฤษฎา” หารือทูตสวีเดนยันไทยมุ่งมั่นฟื้นทรัพยากรประมง โดยเร่งรัดการทําประมงถูกกฎหมายทั้งด้านทรัพยากรและแรงงาน
นายกฤษฎา บุญราชรัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับนายสตัฟฟาน แฮร์สเตริม เอกอัครราชทูตวิสามัญผู้มีอํานาจเต็มแห่งราชอาณาจักรสวีเดน ประจําประเทศไทย ว่า ประเด็นสําคัญที่ได้หารือกับทูตสวีเดนในครั้งนี้นอกจากทั้งสองฝ่ายยินดีที่จะแลกเปลี่ยนความคิดเห็น และข้อมูลด้านการเกษตรระหว่างไทย-สวีเดน เพื่อสานต่อความร่วมมือด้านการเกษตรระหว่างทั้งสองประเทศแล้ว ยังถือโอกาสชี้แจงและให้ข้อมูลถึงความคืบหน้าในการแก้ไขปัญหาประมงผิดกฎหมาย ขาดการรายงาน และไร้การควบคุม หรือ ไอยูยูของไทยที่เริ่มเห็นถึงความเปลี่ยนแปลงในทิศทางที่ดีขึ้น และมีความคืบหน้าหลังจากที่เริ่มมีการแก้ไขปัญหาดังกล่าวอย่างจริงจังตั้งแต่ปลายปี 2557 เป็นต้นมา ทั้งการจัดการเรือ เครื่องมือทําการประมง แรงงานประมง วิธีทําการประมง และพื้นที่ทําการประมงอย่างเป็นลําดับ ซึ่งทางทูตสวีเดนได้แสดงความชื่นชมและเห็นถึงความมุ่งมั่น ตั้งใจของรัฐบาลไทยในการแก้ไขปัญหาการทําประมงผิดกฎหมายอย่างจริงจัง โดยเฉพาะการบังคับใช้กฎหมาย การตรวจสอบ การจับกุม และดําเนินคดีผู้กระทําผิด ซึ่งกรมประมงและหน่วยงานที่เกี่ยวข้องกําลังเร่งรัดดําาเนินการอย่างต่อเนื่อง
นอกจากนี้ ยังได้หารือถึงสถานการณ์การผลิตสินค้าเกษตรอินทรีย์ของไทย ซึ่งรัฐบาลไทยให้ความสําคัญและส่งเสริมเกษตรกรผลิตสินค้าอินทรีย์เพิ่มขึ้น ทั้งพื้นที่เพาะปลูกและปริมาณผลผลิตให้ได้มาตรฐานสากล โดยฝ่ายไทยหวังว่าไทยและสวีเดนจะมีโอกาสขยายช่องทางการค้าสินค้าเกษตรอินทรีย์ระหว่างกัน เนื่องจากสวีเดนมีอัตราการบริโภคสินค้าเกษตรอินทรีย์สูง ตลาดสินค้าเกษตรอินทรีย์ ในสวีเดนขยายตัวถึงร้อยละ 20ซึ่งน่าจะเป็นโอกาสสําหรับสินค้าเกษตรอินทรีย์ไทย โดยเฉพาะข้าวไทยที่ได้รับความนิยมบริโภคในสวีเดนเพิ่มมากขึ้นด้วย
สําหรับข้อมูลการส่งออกสินค้าเกษตรระหว่างไทย-สวีเดนนั้น ปัจจุบันสวีเดนเป็นตลาดส่งออกสินค้าเกษตรอันดับที่ 46 ของไทย ในระหว่างปี 2558-2560ไทยมีสัดส่วนการส่งออกไปสวีเดนร้อยละ 0.28 ของมูลค่าการส่งออกสินค้าเกษตรไปโลก คิดเป็นมูลค่าการส่งออกเฉลี่ยปีละ 3,015 ล้านบาท โดยสินค้าเกษตรส่งออกไปสวีเดน เช่น ปลาทูนา ปลาสคิปแจ็ก ปลาโบนิโต ปรุงแต่ง ข้าว สับปะรดปรุงแต่งเนื้อไก่ปรุงแต่ง ข้าวโพดหวาน เป็นต้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthaiยายช่องทางการค้าสินค้าเกษตรอินทรีย์ระหว่างกัน รวมถึงข้าวไทยที่ได้รับความนิยมบริโภคในสวีเดนเพิ่มมากขึ้นด้วย
ทยและสวิาย ขาด
รัฐบาลไทย-ข่าวทำเนียบรัฐบาล-รมต.นร. สุวิทย์ฯ เป็นประธานในพิธีบำเพ็ญกุศลเพื่อถวายเป็นพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพุธที่ 11 ตุลาคม 2560
รมต.นร. สุวิทย์ฯ เป็นประธานในพิธีบําเพ็ญกุศลเพื่อถวายเป็นพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
รมต.นร.สุวิทย์ฯ เป็นประธานในพิธีบําเพ็ญกุศลเพื่อถวายเป็นพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อน้อมรําลึกในพระมหากรุณาธิคุณเป็นล้นพ้นอันหาที่สุดมิได้
วันนี้ (11 ตุลาคม 2560) เวลา 09.00 น. ณ เวทีกลาง ตลาดคลองผดุงกรุงเกษม ข้างทําเนียบรัฐบาล นายสุวิทย์ เมษินทรีย์ รัฐมนตรีประจําสํานักนายกรัฐมนตรี เป็นประธานในพิธีบําเพ็ญกุศลเพื่อถวายเป็นพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมี นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง รองศาสตราจารย์นที ขลิบทอง ผู้อํานวยการสํานักงานคณะกรรมการกองทุนหมู่บ้านและชุมชนเมืองแห่งชาติ ผู้บริหาร เจ้าหน้าที่และสมาชิกกองทุนหมู่บ้าน และประชาชนพร้อมสื่อมวลชน เข้าร่วมงาน
โอกาสนี้ รัฐมนตรีประจําสํานักนายกรัฐมนตรี เป็นประธานในพิธีจุดธูปเทียนบูชาพระรัตนตรัย ต่อมา พระสงฆ์ 10 รูป โดยพระราชรัตนสุนทร ผู้ช่วยเจ้าอาวาสวัดพระเชตุพนฯ ประธานฝ่ายสงฆ์ จากวัดพระเชตุพนวิมลมังคลาราม (วัดโพธิ์) เจริญพระพุทธมนต์ เพื่อเป็นการน้อมรําลึกในพระมหากรุณาธิคุณเป็นล้นพ้นอันหาที่สุดมิได้ โดยได้จัดพิธีบําเพ็ญกุศล เพื่อถวายพระราชกุศลครบรอบ 1 ปี วันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร
จากนั้น ประธานในพิธีและคณะผู้บริหารฯ ถวายสังฆทานแด่พระสงฆ์ และพระสงฆ์ปะพรมน้ําพระพุทธมนต์ เป็นเสร็จพิธี ทั้งนี้ มีประชาชนและผู้ประกอบการร้านค้าตลาดคลองผดุงกรุงเกษม รวมทั้งสื่อมวลชน ให้ความสนใจ เข้าร่วมในพิธีบําเพ็ญกุศลฯ เป็นจํานวนมาก
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สำนักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19) [กระทรวงยุติธรรม]
วันพุธที่ 29 เมษายน 2563
สํานักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19) [กระทรวงยุติธรรม]
สํานักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
ในวันพุธที่ 29 เมษายน 2563 เวลา 10.00 น. ณ ห้องออกกําลังกายกระทรวงยุติธรรม ชั้น 7 สํานักงานปลัดกระทรวงยุติธรรม อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม เป็นประธานมอบ "ชุดเครื่องอุปโภคบริโภค" ให้แก่ผู้ที่ได้รับความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยมี นางสาวฉวีวรรณ แสนทวี ผู้อํานวยการสถาบันพัฒนาบุคลากรสํานักงานปลัดกระทรวงยุติธรรม นายสํารวม บุญเสริม ผู้เชี่ยวชาญด้านทรัพยากรบุคคล นางสาวแสงนภา ศรสิทธิ์ ผู้อํานวยการกองบริหารทรัพยากรบุคคลและผู้ที่เกี่ยวข้องร่วมมอบ "ชุดเครื่องอุปโภคบริโภค" ให้แก่ ข้าราชการ พนักงาน และเจ้าหน้าที่ที่ปฏิบัติหน้าที่ ณ สํานักงานปลัดกระทรวงยุติธรรม รวม 23 คน ซึ่งมีการจัดสรรการมอบให้เหลื่อมเวลากัน และจัดให้มีการเว้นระยะห่างทางสังคม เพื่อป้องกันโอกาสในการแพร่ระบาดของโรคติดเชื้อไวรัสโคโรนา 2019
การจัดสรร “ชุดเครื่องอุปโภคบริโภค” ในส่วนงบประมาณจะมาจากเงินกองทุนสวัสดิการสํานักงานปลัดกระทรวงยุติธรรม ซึ่งทางสํานักงานปลัดกระทรวงยุติธรรม เล็งเห็นถึงความสําคัญและมีความห่วงใยบุคลากรและประชาชนที่ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งภายใน "ชุดเครื่องอุปโภคบริโภค" 1 ชุด ประกอบด้วย ข้าวสาร 5 กิโลกรัม บะหมี่กึ่งสําเร็จรูป 10 ซอง ปลากระป๋อง 5 กระป๋อง ผักกาดดอง 6 กระป๋อง และหน้ากากอนามัยชนิดผ้า จํานวน 10 ชิ้น
ทั้งนี้ สํานักงานปลัดกระทรวงยุติธรรม ยังมีเป้าหมายมอบให้กับประชาชนทั่วไปที่ได้รับผลกระทบจากเหตุการณ์ดังกล่าวอีก ซึ่งจะมีการคัดกรองและนัดหมายในการส่งมอบในโอกาสต่อไป
รัฐบาลไทย-ข่าวทำเนียบรัฐบาล-การเดินทางข้ามจังหวัด เสี่ยงต่อการระบาดของไวรัสโควิด-19 ระลอกที่ 2 หรือไม่ ??
วันพฤหัสบดีที่ 14 พฤษภาคม 2563
การเดินทางข้ามจังหวัด เสี่ยงต่อการระบาดของไวรัสโควิด-19 ระลอกที่ 2 หรือไม่ ??
เดินทางข้ามจังหวัด เสี่ยงต่อการระบาดของไวรัสโควิด-19 ระลอกที่ 2 หรือไม่ ??
Q : การเดินทางข้ามจังหวัด เสี่ยงต่อการระบาดของไวรัสโควิด-19 ระลอกที่ 2 หรือไม่ ??
A : มีความเป็นไปได้ เนื่องจากอาจมีการเดินทางข้ามจังหวัด จากพื้นที่สีแดงที่หมายถึงมีจํานวนผู้ป่วยติดไวรัสโควิด-19 จํานวนมาก ไปยังพื้นที่สีเขียวที่มีจํานวนผู้ป่วยในระดับที่น้อยกว่า ซึ่งมีโอกาสที่จะนําเชื้อไปแพร่สู่พื้นที่นั้นๆ ได้ ทั้งนี้ภาครัฐได้มีมาตรการให้ผู้ที่มีความจําเป็นต้องเดินทางข้ามจังหวัด ต้องกักตัวตามเวลาที่กําหนด เพื่อควบคุมการแพร่ระบาดของไวรัสฯ
รัฐบาลไทย-ข่าวทำเนียบรัฐบาล-รัฐบาลเผยพายุปาบึกอ่อนกำลัง-ลงทะเลอันดามันแล้ว เตือนอย่าประมาท กำชับเจ้าหน้าที่ดูแลอย่างใกล้ชิด
วันอาทิตย์ที่ 6 มกราคม 2562
รัฐบาลเผยพายุปาบึกอ่อนกําลัง-ลงทะเลอันดามันแล้ว เตือนอย่าประมาท กําชับเจ้าหน้าที่ดูแลอย่างใกล้ชิด
นายพุทธิพงษ์ฯ  รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี  เปิดเผยพายุปาบึกอ่อนกําลัง-ลงทะเลอันดามันแล้ว เตือนอย่าประมาท กําชับเจ้าหน้าที่ดูแลอย่างใกล้ชิด
วันนี้ ( 5 ม.ค. 62) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานว่า ขณะนี้พายุโซนร้อนปาบึกได้อ่อนกําลังลงเป็นพายุดีเปรสชัน โดยมีความเร็วลมสูงสุดใกล้ศูนย์กลางประมาณ 55 กม./ชม. และเคลื่อนลงทะเลอันดามันแล้ว อย่างไรก็ตามยังคงมีฝนตกหนักในหลายพื้นที่ จึงขอให้ประชาชนระวังอันตรายจากน้ําท่วมฉับพลันและน้ําป่าไหลหลาก โดยจะมีผลกระทบต่อไปอีก 1 วัน
"นายกรัฐมนตรีเน้นย้ําว่าแม้พายุจะอ่อนกําลังลง แต่ขอให้ทุกคนอย่าประมาท โดยอาจพักอาศัยอยู่ที่ศูนย์อพยพชั่วคราวไปก่อนจนกว่าทางราชการจะประกาศชัดเจนว่าปลอดภัย ส่วนพื้นที่ใดที่พายุเคลื่อนผ่านไปแล้ว และประชาชนเริ่มทยอยกลับเข้าที่พัก ขอให้เจ้าหน้าที่ลงไปให้คําแนะนําถึงการปฏิบัติตัวเพื่อความปลอดภัย และเตรียมการช่วยเหลือฟื้นฟูซ่อมแซมสิ่งปลูกสร้างที่เสียหาย เสาไฟฟ้าที่หักโค่น เพื่อให้ประชาชนมีไฟฟ้าใช้ตามปกติ"
โฆษกประจําสํานักนายกรัฐมนตรีกล่าวว่า นายกรัฐมนตรี เป็นห่วงเรื่องสวัสดิภาพของประชาชน โดยเฉพาะการออกเรือในทะเล การบิน และการใช้รถใช้ถนน จะต้องมีการยืนยันจากหน่วยงานของรัฐ จึงจะสามารถดําเนินการได้ตามปกติ พร้อมทั้งฝากเตือนไม่ให้มีการปล่อยข่าวบิดเบือนสร้างความตื่นตระหนก เช่น พายุจะวกกลับมาอีก เป็นต้น หากพบจะดําเนินคดีอย่างเด็ดขาด ทั้งนี้ นายกรัฐมนตรีจะติดตามสถานการณ์อย่างใกล้ชิดและต่อเนื่อง รวมทั้งกํากับดูแลการปฏิบัติงานของเจ้าหน้าที่อย่างดีที่สุด
————————
สํานักโฆษก
รัฐบาลไทย-ข่าวทำเนียบรัฐบาล-โรงงานบริการนวัตกรรมอาหาร
วันศุกร์ที่ 3 สิงหาคม 2561
โรงงานบริการนวัตกรรมอาหาร
ฐบาลเดินหน้าพัฒนาอุตสาหกรรมอาหารซึ่งช่วยสร้างรายได้ให้กับประเทศมากกว่า 900,000 ล้านบาทต่อปี โดยเปิดโรงงานบริการนวัตกรรมอาหารในพื้นที่เทคโนธานี จ.ปทุมธานี
พุธที่ 1 ส.ค.61
โรงงานบริการนวัตกรรมอาหาร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าพัฒนาอุตสาหกรรมอาหารซึ่งช่วยสร้างรายได้ให้กับประเทศมากกว่า 900,000 ล้านบาทต่อปี โดยเปิดโรงงานบริการนวัตกรรมอาหารในพื้นที่เทคโนธานี จ.ปทุมธานี เพื่อให้บริการด้านวิทยาศาสตร์ เทคโนโลยี และนวัตกรรม แก่ผู้ประกอบการที่เพิ่งเริ่มต้นธุรกิจและผู้ประกอบการรายย่อย ช่วยยกระดับกระบวนการผลิตและเพิ่มมูลค่าของสินค้าอาหารได้ เช่น บริการเครื่องจักรผลิตผลไม้แช่อิ่มและอบแห้ง เครื่องทอดสูญญากาศ เครื่องผลิตเครื่องดื่มบรรจุกล่องและขวดแก้ว เป็นต้น โดยบริการดังกล่าวเป็นส่วนหนึ่งของการสนับสนุนธุรกิจ SMEs ให้มีความเข้มแข็ง สามารถแข่งขันได้ในตลาดโลก ช่วยรองรับนโยบายการเป็นศูนย์กลางการวิจัยพัฒนาและนวัตกรรมด้านอาหารของโลกอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขอเชิญผู้มีจิตศรัทธาร่วมบริจาคเพื่อถวายเป็นพระราชกุศลในการถวายผ้าพระกฐินพระราชทาน กห. ปี ๒๕๖๒
วันอังคารที่ 22 ตุลาคม 2562
ขอเชิญผู้มีจิตศรัทธาร่วมบริจาคเพื่อถวายเป็นพระราชกุศลในการถวายผ้าพระกฐินพระราชทาน กห. ปี ๒๕๖๒
...
พระบาทสมเด็จพระวชิรเกล้าเจ้าอยู่หัว
ทรงพระกรุณาโปรดเกล้าฯ พระราชทานผ้าพระกฐิน
ให้กระทรวงกลาโหมน้อมนําไปถวายพระสงฆ์จําพรรษากาลถ้วนไตรมาส
..
ณ วัดอินทรวิหาร
แขวงบางขุนพรหม เขตพระนคร กรุงเทพมหานคร
วันพฤหัสบดีที่ ๗ พฤศจิกายน ๒๕๖๒ เวลา ๑๔.๐๐ น.
..
ขอเชิญผู้มีจิตศรัทธาร่วมบริจาคเพื่อถวายเป็นพระราชกุศล ได้ที่
ธนาคารทหารไทย สาขากระทรวงกลาโหม
เลขที่บัญชี ๐๓๙ - ๒ - ๘๑๗๘๗ - ๐
ชื่อบัญชี “การถวายผ้าพระกฐินพระราชทาน กห. ปี ๒๕๖๒”
รัฐบาลไทย-ข่าวทำเนียบรัฐบาล-ทส. ร่วมพิธีตักบาตรพระสงฆ์และสามเณรเพื่อแสดงความจงรักภักดีและถวายพระราชกุศล เนื่องในโอกาส วันเฉลิมพระชนมพรรษา รัชกาลที่ 10
วันศุกร์ที่ 28 กรกฎาคม 2560
ทส. ร่วมพิธีตักบาตรพระสงฆ์และสามเณรเพื่อแสดงความจงรักภักดีและถวายพระราชกุศล เนื่องในโอกาส วันเฉลิมพระชนมพรรษา รัชกาลที่ 10
กระทรวงทรัพยากรธรรมชาติและสิ่งแวดล้อม ร่วมพิธีตักบาตรพระสงฆ์และสามเณร เพื่อแสดงความจงรักภักดีและถวายพระราชกุศล เนื่องในโอกาส วันเฉลิมพระชนมพรรษา รัชกาลที่ 10
เช้าวันนี้ (28 กรกฎาคม 2560) กระทรวงทรัพยากรธรรมชาติและสิ่งแวดล้อม ร่วมพิธีตักบาตรพระสงฆ์และสามเณร จํานวน 651 รูป เพื่อแสดงความจงรักภักดีและถวายพระราชกุศล เนื่องในโอกาส วันเฉลิมพระชนมพรรษารสมเด็จพระเจ้าอยู่หัววชิราลงกรณ บดินทรเทพยวรางกูร ณ พระลานพระราชวังดุสิต โดยมี พลเอกประยุทธ์ จันทร์โอชา นายกรัฐมนตรี เป็นประธาน
รัฐบาลไทย-ข่าวทำเนียบรัฐบาล-ผู้อำนวยการองค์การกองทุนสัตว์ป่าโลกสากล เข้าเยี่ยมคารวะ รมว.ทส.
วันศุกร์ที่ 17 สิงหาคม 2561
ผู้อํานวยการองค์การกองทุนสัตว์ป่าโลกสากล เข้าเยี่ยมคารวะ รมว.ทส.
ผู้อํานวยการองค์การกองทุนสัตว์ป่าโลกสากล เข้าเยี่ยมคารวะ รมว.ทส.
ผู้อํานวยการองค์การกองทุนสัตว์ป่าโลกสากล เข้าเยี่ยมคารวะ รมว.ทส.
วันนี้ (๑๕สิงหาคม ๒๕๖๑) เวลา ๑๐.๐๐น. ณ ห้องรับรองชั้น ๒๐อาคารกระทรวงทรัพยากรธรรมชาติและสิ่งแวดล้อมMr. Marco Lambertini ผู้อํานวยการ WWF International และคณะเข้าพบรัฐมนตรีว่าการกระทรวงทรัพยากรธรรมชาติและสิ่งแวดล้อม เพื่อเยี่ยมคารวะและหารือถึงการดําเนินความร่วมมือระหว่างกระทรวงทรัพยากรธรรมชาติและสิ่งแวดล้อมและ WWF โดยในการเข้าพบมีอธิบดีกรมอุทยานแห่งชาติ สัตว์ป่าและพันธุ์พืช เข้าร่วมพบด้วย ซึ่ง Mr. Marco Lambertini ได้กล่าวขอบคุณที่เปิดโอกาสให้เข้าเยี่ยมคารวะ และเห็นถึงความจริงใจ และความตั้งใจจริงของรัฐมนตรีว่าการกระทรวงทรัพยากรธรรมชาติและสิ่งแวดล้อมในการแก้ไขปัญหาการลักลอบค้าสัตว์ป่าที่ผิดกฎหมาย รวมถึงการอนุรักษ์ทรัพยากรป่าไม้และสัตว์ป่า ซึ่งเห็นได้ว่าประเทศไทยเป็นประเทศผู้นําในภูมิภาคในการดําเนินงานด้านการปกป้องผืนป่าและสัตว์ป่า และเห็นว่าผืนป่าฝั่งตะวันตกที่ติดกับเมียนมาเป็นผืนป่าที่มีความสําคัญต่อระบบนิเวศของโลก และยินดีที่จะร่วมมือกับประเทศไทยต่อไป รวมถึงประสานความร่วมมือกับเมียนมาเพื่อให้เกิดการทํางานร่วมกัน
ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวถึงการดําเนินงานของรัฐบาลที่มีความตั้งใจอย่างแท้จริงที่จะอนุรักษ์ทรัพยากรป่าไม้ สัตว์ป่า การเพิ่มประสิทธิภาพในการตรวจสอบการลักลอบค้าสัตว์ป่าที่ผิดกฎหมาย มีการกําหนดยุทธศาสตร์ระดับชาติ ว่าในอีก ๒๐ ปีข้างหน้า ประเทศไทยจะมีพื้นที่ป่าเพิ่มขึ้นไม่น้อยกว่าร้อยละ ๕๕ สําหรับประเด็นในเรื่องของการปิดตลาดการค้างาช้างในประเทศนั้น อยากให้เข้าใจถึงวัฒนธรรม ประเพณีของประเทศไทยที่มีมาอย่างยาวนาน ซึ่งปัจจุบันรัฐบาลได้มีความพยายามอย่างมากในการควบคุมโดยใช้เทคโนโลยีที่ทันสมัย และในเรื่องของการอนุรักษ์ผืนป่าฝั่งตะวันตกนั้น ได้เคยมีการหารือกับฝ่ายเมียนมา โดยยังมีประเด็นท้าทายและต้องการให้ก้าวข้ามไปให้ได้ คือเรื่องของเส้นเขตแดนและชนกลุ่มน้อย ซึ่งเห็นว่า หาก WWF จะช่วยประสานให้เกิดความร่วมมือเพื่อการอนุรักษ์ผืนป่าดังกล่าวและก้าวข้ามผ่านข้อจํากัดต่างๆ ไปได้ ก็จะเกิดผลดีต่อมวลมนุษยชาติ นอกจากนั้นแล้ว รัฐมนตรีว่าการฯ ได้แจ้งว่า ในปี พ.ศ. ๒๕๖๒ ประเทศไทยจะเป็นประธานอาเซียน ซึ่งรัฐมนตรีว่าการฯ มีนโยบายที่จะให้มีการประชุมระดับรัฐมนตรีใน ๒ เรื่อง ได้แก่ ด้านการแก้ไขปัญหาการลักลอบค้าสัตว์ป่าที่ผิดกฎหมาย และด้านการจัดการขยะทะเล ซึ่งขณะนี้อยู่ระหว่างการประสานงานร่วมกับสํานักเลขาธิการอาเซียน และหากการประสานงานสําเร็จลุล่วงจะขอเชิญ WWF มาร่วมกับประเทศไทยในการจัดงานดังกล่าวด้วย ทั้งนี้ ในปี พ.ศ. ๒๕๖๒ ประเทศไทยได้ร่วมกับญี่ปุ่นในการจัดการประชุมระดับรัฐมนตรีและเจ้าหน้าที่อาวุโสด้าน 3Rของภูมิภาคเอเชียและแปซิฟิค ครั้งที่ ๙ ระหว่างวันที่ ๔-๖ มีนาคม ๒๕๖๒ ณ กรุงเทพฯ ซึ่งมีแนวคิดที่จะจัดการประชุมด้านการจัดการขยะทะเลต่อเนื่องด้วย และผลของการประชุมจะนําเข้าสู่ที่ประชุม G20 Summit ในเดือนกรกฎาคม ณ ประเทศญี่ปุ่นต่อไป ทั้งนี้ รัฐมนตรีว่าการฯ ได้แจ้งให้ทราบถึงมติคณะรัฐมนตรีที่ผลักดันให้เกิดการร่วมมือของประชาชนในประเทศในการลด ละ เลิกการใช้พลาสติกในชีวิตประจําวันอีกด้วย
รัฐบาลไทย-ข่าวทำเนียบรัฐบาล-IAM มาแรง ปี 61 โกยกำไร 900 ล้าน
วันศุกร์ที่ 1 กุมภาพันธ์ 2562
IAM มาแรง ปี 61 โกยกําไร 900 ล้าน
IAM เปิดเผยผลการดําเนินงาน ในปี 2561 สามารถเรียกเก็บหนี้ได้ 2,087 ล้านบาท เกินเป้าหมายเล็กน้อย และสามารถทํากําไรได้กว่า 900 ล้านบาท หรือมีกําไรกว่า 40%
นายธงรบ ด่านอําไพ ผู้จัดการบริษัท บริหารสินทรัพย์ ธนาคารอิสลามแห่งประเทศไทย จํากัด หรือ IAM เปิดเผยผลการดําเนินงาน ในปี 2561 ว่า สามารถเรียกเก็บหนี้ได้ 2,087 ล้านบาท เกินเป้าหมายเล็กน้อย และสามารถทํากําไรได้กว่า 900 ล้านบาท หรือมีกําไรกว่า 40%
ทั้งนี้ ลูกหนี้ที่เรียกเก็บหนี้ได้ส่วนใหญ่กว่า 1,000 ล้านบาท มาจากการบังคับคดี ขายทอดตลาด ที่เหลือเป็นการประนอมหนี้ในชั้นบังคับคดี และมีลูกหนี้ รายย่อยอีกจํานวนหนึ่งที่แสดงความจํานงขอปิดบัญชีหลังได้รับการติดต่อจากเจ้าหน้าที่แล้ว เพราะบางรายเริ่มมีรายได้มากพอหรือหาผู้ร่วมทุนใหม่ได้ เลยมีเงินมาซื้อหลักประกันคืนได้
"เราสามารถเรียกเก็บหนี้ได้สูงกว่าเป้าเล็กน้อย กําไรก็เป็นไปตามคาด เพราะรับซื้อหนี้มาในราคา 60% ของมูลค่าหลักประกัน ทําให้กําไรก็อยู่ระดับ 40%" นายธงรบ กล่าว
สําหรับแผนดําเนินงานในปี 2562 ตั้งเป้าหมายเรียกหนี้คืน 5,000 ล้านบาท โดยพอร์ตส่วนใหญ่เป็นลูกหนี้ รายใหญ่ถึง 87% ที่เหลือ 13% เป็นรายย่อย ถ้าเจรจารายใหญ่ได้ข้อยุติก็จะทําให้ยอดเรียกหนี้คืนทําได้มาก ซึ่งมูลค่าหลักประกันถือว่าคุ้มมูลหนี้
ทั้งนี้ ในส่วนของกําไรที่เกิดขึ้น จะเก็บสะสมไว้เพื่อเตรียมรอไปจ่ายตั๋วสัญญาใช้เงินคืนให้ธนาคารอิสลามแห่งประเทศไทย หรือไอแบงก์ กําหนดจ่ายปีแรกในปี 2563 วงเงิน 4,500 ล้านบาท
ขณะที่ IAM มีเงินสะสมในบัญชีเตรียมไว้กว่า 3,000 ล้านบาท หากปีนี้เรียกหนี้ได้อีก 5,000 ล้านบาท ก็จะมีเงินสะสมเพิ่มขึ้นเพียงพอต่อการชําระหนี้ตั๋วสัญญาใช้เงิน และในส่วนสภาพคล่องที่เหลือหลังทยอยจ่ายตั๋วสัญญาใช้เงินแล้วยังสามารถบริหารจัดการ เช่น นําไปฝากระยะสั้น 3 - 5 เดือน คาดว่าน่าจะมีกําไรเพิ่มอีกปีละ 100 ล้านบาท
อย่างไรก็ดี ในส่วนของเป้าหมายดําเนินงานในช่วง 7 ปีหลังจากนี้ คาดว่าจะเรียกหนี้ที่รับโอนมา 4.9 หมื่นล้านบาทก้อนนี้ให้จบภายในปี 2567 และนําเงินไปทยอยใช้หนี้ตั๋วสัญญาใช้เงินในราคาที่ได้รับโอนมา 2.2 หมื่นล้านบาท คิดเป็นยอดเงินที่เฉลี่ยส่งคืนปีละไม่น้อยกว่า 5,000 ล้านบาทได้ตามกําหนด
สอบถามข้อมูลเพิ่มเติมติดต่อ
ส่วนงานสื่อสารองค์กร บริษัท บริหารสินทรัพย์ ธนาคารอิสลามแห่งประเทศไทย จํากัด
โทร.02-119-1498 ต่อ 3151 และ 3152 หรือ 085-171-0221, 091-752-5534
www.iam-asset.co.th
บริษัท บริหารสินทรัพย์ ธนาคารอิสลามแห่งประเทศไทย จํากัด
รัฐวิสาหกิจ เพื่อเศรษฐกิจและสังคม
รัฐบาลไทย-ข่าวทำเนียบรัฐบาล-อนุทิน รับมอบอาวุธสู้โควิด-19 จากรัฐบาลจีน [กระทรวงสาธารณสุข]
วันอังคารที่ 24 มีนาคม 2563
อนุทิน รับมอบอาวุธสู้โควิด-19 จากรัฐบาลจีน [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข เป็นผู้แทนรัฐบาลไทยรับมอบเวชภัณฑ์ทางการแพทย์จากรัฐบาลจีน ได้แก่ หน้ากากอนามัย 100,000 ชิ้น หน้ากาก N95 จํานวน 10,000 ชิ้น ชุดป้องกัน 2,000 ชุด และชุดทดสอบ 832 ชุด
รองนายกรัฐมนตรีและรัฐมนตรีว่าการกระทรวงสาธารณสุข เป็นผู้แทนรัฐบาลไทยรับมอบเวชภัณฑ์ทางการแพทย์จากรัฐบาลจีน ได้แก่ หน้ากากอนามัย 100,000 ชิ้น หน้ากาก N95 จํานวน 10,000 ชิ้น ชุดป้องกัน 2,000 ชุด และชุดทดสอบ 832 ชุด ย้ํา เว้นระยะห่างทางสังคม (Social Distancing) เป็นวัคซีนที่ดีที่สุด
วันนี้ (24 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข อธิบดีทุกกรม และผู้อํานวยการองค์การเภสัชกรรม รับมอบเวชภัณฑ์ทางการแพทย์จากรัฐบาลจีน โดยนายหยางซิน (Mr. Yang Xin) อุปทูต สถานเอกอัครราชทูตสาธารณรัฐประชาชนจีนประจําประเทศไทย ประกอบด้วย หน้ากากอนามัย 100,000 ชิ้น หน้ากาก N95 จํานวน 10,000 ชิ้น ชุดป้องกัน 2,000 ชุด และชุดทดสอบ 832 ชุด เพื่อสนับสนุนการปฏิบัติหน้าที่ของบุคลากรทางการแพทย์ของไทยในการรับมือกับการระบาดของโรคติดเชื้อโคโรนา 2019 (COVID-19)
นายอนุทินกล่าวว่า วันนี้ ท่านอุปทูตหยางซิน เป็นตัวแทนของเอกอัครราชทูตสาธารณรัฐประชาชนจีนประจําประเทศไทย ในนามรัฐบาลจีน ซึ่งได้กล่าวว่า ไทยและจีนเป็นเพื่อน เป็นญาติมิตร หุ้นส่วนทางยุทธศาสตร์ ได้ร่วมทุกข์ ร่วมสุข ช่วยเหลือกันในช่วงที่ยากลําบาก ขณะนี้สถานการณ์ที่ประเทศจีนดีขึ้นเรื่อย ๆ อาวุธที่ดีที่สุดคือการช่วยเหลือซึ่งกันและกัน เมื่อผู้ป่วยไทยเพิ่มขึ้นรัฐบาลจีน คนจีนยินดีช่วยเหลือเต็มที่ เป็นน้ําใจของรัฐบาลจีนที่มีต่อคนไทย นับเป็นความภาคภูมิใจที่ไทยมีมิตรประเทศที่ดี มีความห่วงใย นําหน้ากากอนามัยทางการแพทย์ หน้ากาก N95 ชุดป้องกันตนเอง ชุดตรวจทางห้องปฏิบัติการ มามอบให้เพื่อใช้ในการดูแลรักษาผู้ป่วยโรคโควิด-19 ซึ่งมาจากความเชื่อใจ และขอบคุณน้ําใจที่ไทยได้ดูแลรักษาผู้ป่วยที่เป็นนักท่องเที่ยวจีนในช่วงเริ่มต้นการระบาด รวมทั้งได้ประสานให้ไทยจัดซื้อโดยตรงกับบริษัทผู้ผลิต ยา เวชภัณฑ์ อุปกรณ์แพทย์ เพื่อนํามาสต็อกไว้ ทําให้มั่นใจว่าเรามีอาวุธพร้อมดูแลผู้ป่วย
“ในนามรัฐบาลไทย ขอขอบคุณในไมตรีจิตของรัฐบาลจีน ในวิกฤติมักมีโอกาสเสมอ ในช่วงเวลาที่เรากําลังเผชิญกับภัยคุกคามโลก สิ่งที่เกิดขึ้นคือ ความสัมพันธ์ที่ใกล้ชิดระหว่างไทยและจีนที่นับวันจะมีความแน่นแฟ้นยิ่งขึ้น เป็นเพื่อนแท้ยามยากและยามปกติ มั่นใจว่าความสัมพันธ์นี้คือพลังให้ 2 ประเทศผ่านวิกฤตไปด้วยดี” นายอนุทินกล่าว
นายอนุทินกล่าวต่อว่า เรื่องการเฝ้าระวัง คัดกรอง ป้องกันโรค กระทรวงสาธารณสุขฝ่ายเดียวไม่สามารถทําได้ ต้องอาศัยความร่วมมือจากประชาชนปฏิบัติตัวตามที่กระทรวงสาธารณสุขแนะนํา ที่ผ่านมาจํานวนผู้ป่วยที่เพิ่มขึ้นเรารู้ที่ไปที่มาว่าติดเชื้อจากใคร โยงถึงได้ แต่พบว่ายังมีบางส่วนไปมีกิจกรรมทางสังคม จึงทําให้จํานวนผู้ป่วยเพิ่มขึ้นอย่างที่เป็นอยู่ สิ่งที่ดีที่สุดคือต้องระมัดระวังตนเองเพื่อจะได้ไม่ป่วย ขอให้ทุกคนต้องเว้นระยะห่างทางสังคม (Social Distancing) อยู่ห่างกันระดับหนึ่ง ใส่หน้ากากอนามัย งดกิจกรรมทางสังคม งดการพบปะสังสรรค์ จะทําให้การระบาดลดลง ซึ่งองค์การอนามัยโลกแนะนําว่าเป็นวิธีที่ดีที่สุด ดีกว่าวัคซีน ดีกว่ายา
********************************** 24 มีนาคม 2563